### 9.     Beslutning vedrørende skitseforslag til fremtidig udformning af [adresse] - Strækning 2

**Åbent**

Sagsnr.: 326-2018-3049        J.nr.: 05.01.08           Dokumentnr.:
326-2018-159684

**Sagstype**

Beslutning.

**Resume og sagens baggrund**

På baggrund af Teknik- og Miljøudvalgets tidligere
beslutninger vedrørende renovering og ombygning af [adresse] og det afholdte
borgermøde om den fremtidige udformning udarbejdes der nu skitseprojektering af
alle tre delstrækninger og detailprojektering af delstrækning 2. I den forbindelse
lægges der op til delbeslutninger vedrørende vejens udformning.

**Indstillinger**

Chefen for Vej, Ejendom og Affald indstiller,

1. at udvalget beslutter skitseprojektet for strækning 2, og

2. at udvalget drøfter det videre arbejde med strækning 1 og strækning 3 for
Holbækvejs fremtidige udformning.

**Behandling**

Teknik- og Miljøudvalget.

**Sagsfremstilling**

Rådgivningsfirmaet Sweco Danmark A/S er blevet rådgiver på
projektet og arbejder nu med et samlet skitseprojekt for de 3 delstrækninger og
med detailprojektering af delstrækning 2. I Bilag 1 ses den aktuelle
projekttidsplan. I Bilag 2 vises de eksisterende forhold. I Bilag 3 og 4 vises
to forslag til fremtidige forhold (med og uden parkering på delstrækning 1), og
i Bilag 5 vises forslag til løsning for fodgængerovergangen ved [adresse].

Delstrækning 2

Detailprojektet for strækning 2 udarbejdes ifølge tidsplanen
således, at det er færdigt i december 2018 med forventet endelig realisering i
sommeren 2019. I forbindelse med detailprojekteringen vil der være dialog med
de berørte borgerne om overkørsler.

I forbindelse med opstart af projektet og drøftelse af
skitsegrundlag med rådgiver er en problematik omkring oversigtsforhold ved
kolonihaverne fremkommet. Oversigtsforholdene undersøges nærmere og såfremt
oversigtsforholdene ikke kan forbedres for eksempel ved beskæring eller
fjernelse af beplantning mellem vej og kolonihaver, anbefales det at undersøge
eventuel alternativ adgang og parkeringsmulighed syd for kolonihaveområdet mod
Camilla Johnsen.

Delstrækning 1 og 3

På borgermødet blev der spurgt til planerne for
separatkloakering langs [adresse]. [adresse] har oplyst, at der så
vidt muligt ikke udføres separatkloakering langs [adresse], idet det er ønsket
at anvende andre løsninger. Under alle omstændigheder regner Kalundborg
Forsyning ikke med at separatkloakere i området inden 2023. Tidshorisonten
forventes i givet fald at være en del længere. I forhold til ændringer i
vejafvanding i forbindelse med Holbækvej-projektet tages nærmere drøftelser
mellem Kalundborg Forsyning og Kalundborg Kommune for afklaring af krav og
muligheder for eksempelvis forsinkelse af vejvandet eller LAR-løsninger i vejen
således, at ledningsanlægget ikke overbelastes ved større regnskyl.

**Økonomiske konsekvenser**

Der er prioriteret i alt 3,0 mio. kr. fra anlægsbudgettet
til asfaltarbejder i 2018 og i alt 1,5 mio. kr. fra anlægsbudgettet til trafiksikkerhed
i 2018 til renovering af [adresse], strækning 2.

Det er herudover tidligere besluttet, at der kan anvendes
anlægsmidler fra koordinerende arbejder med ledningsejere på 2,24 mio. kr. Der
er derudover udisponerede midler af anlægsbeløbet fra 2017 til koordinerende
arbejder med ledningsejere på cirka 0,9 mio. kr. Disse beløb vil for eksempel
kunne bringes i spil i forbindelse med reetablering efter gravearbejder, hvor
Kalundborg Kommune har ønske om at ændre udformningen af belægninger med videre
i et område.

**Bilag**

|  |  |
| --- | --- |
| Bilag 1 - Projekteringstidsplan for [adresse] | 326-2018-185866 |
| Bilag 2 - Holbækvej - Eksisterende forhold | 326-2018-201450 |
| Bilag 3 - Holbækvej - Forslag til fremtidig løsning - med parkering på strækning 1 | 326-2018-201451 |
| Bilag 4 - Holbækvej - Forslag til fremtidig løsning - uden parkering på strækning 1 | 326-2018-201452 |
| Bilag 5 - Holbækvej - Forslag til løsning ved fodgængerovergang ved [adresse] 326-2018-201453 |